คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๗๔/๒๕๕๙เรื่องแก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ ๑๗/๒๕๕๘ ตามที่หัวหน้าคณะรักษาความสงบแห่งชาติได้ออกคำสั่งหัวหน้าคณะรักษาความสงบแห่งชาติที่ ๑๗/๒๕๕๘ เรื่อง การจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษเพื่อผลักดันให้เกิดเขตพัฒนาเศรษฐกิจพิเศษขึ้นโดยเร็วตามยุทธศาสตร์ที่ ๕การสร้างความเชื่อมโยงกับประเทศในภูมิภาคเพื่อความมั่นคงทางเศรษฐกิจและสังคมเพื่อให้มีการกระจายความเจริญสู่ท้องถิ่นที่มีศักยภาพโดยเฉพาะพื้นที่ชายแดนที่ติดกับประเทศเพื่อนบ้านนั้นโดยที่ในขณะนี้คณะกรรมการนโยบายเขตพัฒนาเศรษฐกิจพิเศษได้จัดหาพื้นที่เพิ่มเติมในท้องที่จังหวัดกาญจนบุรีและจังหวัดนครพนมที่มีความพร้อมดำเนินการเป็นเขตพัฒนาเศรษฐกิจพิเศษเพื่อเป็นการเร่งรัดให้การดำเนินการตามยุทธศาสตร์ดังกล่าวสัมฤทธิ์ผลโดยเร็วอาศัยอำนาจตามความในมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ให้ยกเลิกบทนิยามคำว่า เขตพัฒนาเศรษฐกิจพิเศษ ของข้อ ๑ ของคำสั่งหัวหน้าคณะรักษาความสงบแห่งชาติ ที่ ๑๗/๒๕๕๘ เรื่องการจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษ ลงวันที่ ๑๕ พฤษภาคมพุทธศักราช ๒๕๕๘ และให้ใช้ความต่อไปนี้แทนเขตพัฒนาเศรษฐกิจพิเศษ หมายความว่าเขตพัฒนาเศรษฐกิจพิเศษตาก เขตพัฒนาเศรษฐกิจพิเศษมุกดาหาร เขตพัฒนาเศรษฐกิจพิเศษสระแก้วเขตพัฒนาเศรษฐกิจพิเศษสงขลา และเขตพัฒนาเศรษฐกิจพิเศษตราดตามประกาศคณะกรรมการนโยบายเขตพัฒนาเศรษฐกิจพิเศษ ฉบับที่ ๑/๒๕๕๘ เรื่องกำหนดพื้นที่เขตพัฒนาเศรษฐกิจพิเศษ ลงวันที่ ๑๙ มกราคม พุทธศักราช ๒๕๕๘ เขตพัฒนาเศรษฐกิจพิเศษตามประกาศคณะกรรมการนโยบายเขตพัฒนาเศรษฐกิจพิเศษฉบับที่ ๒/๒๕๕๘ เรื่อง กำหนดพื้นที่เขตพัฒนาเศรษฐกิจพิเศษ ระยะที่ ๒ลงวันที่ ๒๔ เมษายน พุทธศักราช ๒๕๕๘ และเขตพัฒนาเศรษฐกิจพิเศษอื่นที่คณะกรรมการประกาศกำหนดข้อ ๒ ให้เพิ่มความต่อไปนี้เป็น (๖) และ (๗)ของข้อ ๒ ของคำสั่งหัวหน้าคณะรักษาความสงบแห่งชาติ ที่ ๑๗/๒๕๕๘ เรื่องการจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษ ลงวันที่ ๑๕ พฤษภาคมพุทธศักราช ๒๕๕๘(๖) ที่ดินในท้องที่ตำบลอาจสามารถ อำเภอเมืองนครพนม จังหวัดนครพนมตามหนังสือสำคัญสำหรับที่หลวง เลขที่ ๗๙๔๑ ลงวันที่ ๘ กุมภาพันธ์ พุทธศักราช ๒๕๒๑เฉพาะภายในแนวเขตตามแผนที่หมายเลข ๙ ท้ายคำสั่งนี้โดยให้มีผลเป็นการถอนสภาพความเป็นสาธารณสมบัติของแผ่นดินสำหรับพลเมืองใช้ร่วมกัน(๗)ที่ดินในท้องที่ตำบลบ้านเก่า อำเภอเมืองกาญจนบุรี จังหวัดกาญจนบุรีภายในแนวเขตตามแผนที่หมายเลข ๑๐ ท้ายคำสั่งนี้โดยให้มีผลเป็นการถอนการสงวนหวงห้ามที่ดินตามพระราชกฤษฎีกากำหนดเขตต์หวงห้ามที่ดินในท้องที่อำเภอเมืองกาญจนบุรีอำเภอวังขนาย อำเภอบ้านทวน และอำเภอวังกะ จังหวัดกาญจนบุรี พุทธศักราช ๒๔๘๑ข้อ ๓ ให้ที่ดินอันเป็นที่ราชพัสดุตามข้อ ๒เป็นเขตพัฒนาเศรษฐกิจพิเศษ ตามคำสั่งหัวหน้าคณะรักษาความสงบแห่งชาติ ที่ ๑๗/๒๕๕๘เรื่อง การจัดหาที่ดินเพื่อใช้ประโยชน์ในเขตพัฒนาเศรษฐกิจพิเศษลงวันที่ ๑๕ พฤษภาคม พุทธศักราช ๒๕๕๘ และการดำเนินการกับที่ดินอันเป็นที่ราชพัสดุตามข้อ ๒ให้ดำเนินการไปตามคำสั่งหัวหน้าคณะรักษาความสงบแห่งชาติดังกล่าว โดยคำว่า ที่ดิน ตามคำสั่งดังกล่าวให้หมายความรวมถึง ที่ดิน อันเป็นที่ราชพัสดุตามข้อ ๒ ของคำสั่งนี้ด้วยข้อ ๔ ในกรณีเห็นสมควรนายกรัฐมนตรีหรือหน่วยงานของรัฐที่เกี่ยวข้องอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๕[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๒๐ธันวาคม พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติ[เอกสารแนบท้าย]๑. แผนที่ท้ายคำสั่งหัวหน้าคณะรักษาความสงบแห่งชาติที่ ๗๔/๒๕๕๙ (มาตราส่วน ๑ : ๔๐,๐๐๐)๒. แผนที่ท้ายคำสั่งหัวหน้าคณะรักษาความสงบแห่งชาติที่ ๗๔/๒๕๕๙ (มาตราส่วน ๑ : ๗๐,๐๐๐)(ดูข้อมูลจากภาพกฎหมาย)ปริยานุช/จัดทำ๒๖ ธันวาคม๒๕๕๙ชวัลพร/ตรวจ๒๘ ธันวาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๙๙ ง/หน้า ๑๓/๒๐ ธันวาคม ๒๕๕๙